Missatge: Google Glass serà compatible amb ulleres graduadesRedacció Actualitzat a les 18:10 h   13/03/2013Google Glass es podrà acoblar a diferents tipus de muntures d'ulleres i els primers models es mostraran aquest mateix any. Així ho ha dit la companyia que ha mostrat al festival SXSW d'Austin, a Texes, les noves funcions del Google Glass. La companyia ha explicat que el disseny utilitzat en Google Glass és modular, per facilitar precisament l'adaptació del gadget a tot tipus d'ulleres, i que espera que a finals d'aquest any ja estiguin preparats les muntures. El nou gadget de Google arribarà al mercat amb diverses apps sota el braç, algunes de les quals ja han estat mostrades a Austin. La més rellevant ha estat una aplicació del diari New York Times, que mostraria el títol d'una notícia, l'entradeta, una imatge i el temps des de la seva publicació. A més de proporcionar informació visual, aquest programari permetrà que l'usuari escolti el text de la notícia llegida pel sistema. Una altra opció interessant i que està sent provada és l'aparició de notícies urgents com a notificació especial a la pantalla. Com no podia ser d'altra manera, Gmail també serà present a Glass, i en aquest cas es mostrarà una imatge del remitent d'un correu electrònic, a més de l'assumpte del missatge, i es permetrà dictar la resposta. Altres apps esmentades són Evernote i Skitch, per mitjà dels quals serà possible guardar captures i fotografies en el núvol..Quina pìllada d'ulleres.

Resposta: Les Google Glass es podran veure la setmana que ve al Festival Sónar DRedacció Actualitzat a les 12:28 h   09/06/2013Les Google Glass, unes ulleres de realitat augmentada que funcionen com un ordinador portàtil, es podran veure la setmana que ve a Barcelona, durant el Festival Sónar D. El dispositiu, que no arribarà als consumidors fins l'any que ve, funciona amb el sistema Android, té connexió a internet, porta un micròfon i permet fer enregistraments de càmera sense que ningú se n'adoni, ja que no incorporen cap pilot vermell que ho delati. Per això, les Google Glass han generat molta controvèrsia i un debat sobre la invasió de la intimitat de les persones. El Festival Internacional de Música Avançada i New Media Art s'instal.larà als recintes firals de Montjuïc, a Barcelona, i de la Gran Via, a l'Hospitalet de Llobregat, entre dijous i dissabte que ve.